2002-ben kezdte profi pályafutását, elsősorban páros versenyeken aratott kiemelkedő sikereket. A 2016-os riói olimpián női párosban Jekatyerina Makarova partnereként olimpiai bajnoki címet szerzett, és ugyanebben az évben megnyerték az év végi világbajnokságnak tekintett WTA Finals tornát is. Eddigi karrierje során egyéniben három, párosban 19 WTA-tornát nyert meg. Előbbiben hat elveszített finálé után tudott először diadalmaskodni 2013. januárban Hobartban, majd ugyanezen év júniusában nyerni tudott Eastbourne-ben.